(d)

În stadiul actual de pregătire al IFE08, PTS a identificat următoarele domenii în care sprijinul din partea statelor semnatare ar fi deosebit de important: (i) Transporturi: IFE08 necesită transportul a 20-30 de tone de echipament de la Viena la punctul de intrare în Kazahstan. În plus, 80 de persoane (40 de inspectori și alte 40 de persoane, inclusiv comitetul de conducere a exercițiului, echipa de control, observatori și evaluatori) vor fi nevoite să călătorească până la locația în cauză. Bugetul probabil al IFE08, care urmează a fi aprobat de către statele semnatare, prevede economii prin transportul terestru al echipamentului. Cu toate acestea, în evaluarea PTS acest lucru prezintă dezavantaje serioase, în special în privința duratei și a fiabilității transportului, precum și a siguranței și securității echipamentului OSI. Această evaluare a fost confirmată de către Grupul consultativ de experți OSI care asistă PTS la pregătirea IFE08, pe parcursul întâlnirii din 5-6 decembrie 2006. Din această cauză, PTS caută sprijin pentru transportul aerian al echipamentului și al personalului în și din Kazahstan. În lumina cerințelor logistice și operaționale ale IFE08, precum și a acordurilor juridice ale țării gazdă, este posibil ca transportul aerian să fie organizat prin societăți cu sediul în afara UE. (ii) Crearea unor tabere operaționale: Pe parcursul IFE08, PTS va trebui să desfășoare două baze de operațiuni în aria surogat de inspecții pe teritoriul fostului amplasament sovietic de teste nucleare din Semipalatinsk. Prima bază de operațiuni este destinată echipei de inspecție, iar cea de a doua bază este arondată evaluatorilor și observatorilor IFE08. Aceste baze, echipate cu infrastructura necesară, precum birouri, mijloace de comunicare etc., vor servi drept cartiere generale pentru IFE08 și vor avea o funcție esențială pentru desfășurarea și controlul operațiunii în aria de inspecție. PTS este capabil să identifice resursele pentru aprovizionarea primei baze de operațiuni pentru echipa de inspecție. Cu toate acestea, bugetul obișnuit nu va permite aprovizionarea unui al doilea set. Din această cauză, aprovizionarea și instalarea celei de a doua baze va necesita resurse ce nu pot fi acoperite de către bugetul IFE08. Utilizarea infrastructurii la distanță va rezulta într-o perioadă mare de timp investită în transport, la care se adaugă costurile aferente și limitarea numărului de ore ce ar putea fi petrecute în mod util în scopul exercițiului. (iii) Atelierul de lucru de evaluare IFE08 Scopul: Consolidarea evaluării și a rezultatelor IFE08 în decembrie 2008. Aceasta ar oferi experților ocazia de a revizui și discuta rezultatele imediate ale exercițiului în vederea asistării PTS la elaborarea raportului preliminar pentru prima întâlnire a WGB în 2009 și de a identifica priorități pentru a căror realizare PTS să depună eforturi pe viitor. În plus, se așteaptă ca experții să tragă învățămintele prețioase din materialul brut pe parcursul atelierului și să se identifice orientări preliminare pentru următorul ciclu de exerciții de teren. Atelierul va trata următoarele aspecte: — logistica, inclusiv instalarea și funcționarea vazei de operațiuni; — echipa de conducere; — aspecte privind relațiile cu Partea Stat Inspectat (ISC), inclusiv, în special, confidențialitatea și accesul gestionat; — observare vizuală, inclusiv pe parcursul survolărilor; — aspecte seismice; — tehnici geofizice; — sănătate și securitate; — comunicare; — navigație. De asemenea, evaluarea exercițiului în sine ar trebui discutată în cooperare cu Biroul Secretarului Executiv/de Evaluare.